Mission: Impossible – Fallout Catat Rekod Francais, Raih $153 Juta Dolar Seluruh Dunia
Filem terbaru lakonan Tom Cruise, Mission: Impossible – Fallout mencipta rekod francais apabila berjaya meraih $153 juta dolar seluruh dunia pada minggu pertama tayangan filem tersebut. Kutipan itu mengatasi rekod kutipan filem Mission: Impossible – Rogue Nation yang meraih $135 juta dolar pada minggu yang sama pada tahun 2015. Untuk pasaran domestik Amerika Syarikat, filem arahan Christopher McQuarrie meraih $61.5 juta dolar manakala untuk pasaran antarabangsa ia mencatat kutipan sebanyak $92 juta dolar. Jika prestasi baik ini berterusan, dijangka Fallout akan menjadi filem paling laris dalam francais Mission: Impossible. Mission: Impossible – Fallout turut dibintangi Alec Baldwin, Simon Pegg, Ving Rhames, Rebecca Ferguson, Michelle Monaghan, Henry Cavill, Angela Bassett, serta Vanessa Kirby dan kini sedang ditayangkan dipawagam-pawagam tempatan.